ועדת החינוך, התרבות והספורט, כנסת 25, פרוטוקול מספר 58, 2023-06-05 00:00

יוסף טייב: אני מתכבד לפתוח את ישיבת ועדת החינוך, התרבות והספורט בנושא הקמת ועדות משנה לספורט

יוסף טייב:  חבר הכנסת סימון דווידסון פעיל בוועדת החינוך בכלל, בנושא תרבות גם כן, אבל בפרט בנושא ספורט

יוסף טייב:  הרקע שלך והמקצועיות שלך הביאה אותי בסוף לפתוח את ועדת המשנה לענייני ספורט

יוסף טייב:       אני רוצה להביא לידיעת ועדת החינוך, התרבות והספורט שאנחנו מחליטים היום בישיבה ביום שני, ט"ז בסיון התשפ"ג, 5 ביוני 2023,  על הקמת ועדת משנה לספורט בהרכב הבא: ח"כ סימון דוידסון - יו"ר ועדת המשנה; חברת הכנסת צגה מלקו – חברת הוועדה; חבר הכנסת משה סולומון; ח"כ יוסף עטאונה וחבר הכנסת עמית הלוי

יוסף טייב:      הוועדה תהיה רשאית לעסוק בנושאים: אגודת/איגודים ומרכזי ספורט; תשתיות ומתקני ספורט; הימורים ואלימות בספורט

יוסף טייב:      תוקף פעילות הוועדה – מיום הקמתה ועד תום כנס החורף התשפ"ד –2024-2023

יוסף טייב:  אנחנו כבר באמצע המושב ואנחנו רוצים לתת אפשרות לדון בפרק זמן מספיק רחב, לטפל ולקדם את הנושאים

יוסף טייב:       הוועדה החליטה – ותצביע על זה – כי ליו"ר ועדת החינוך התרבות והספורט, יש סמכות להחליט בנושא מסוים, למרות שהוא בסמכות ועדת המשנה

יוסף טייב:      מי בעד? מי נגד? מי נמנע?     

יוסף טייב: אושר

יוסף טייב: פה אחד

יוסף טייב:  לא היה לי ספק שזה יעבור ככה, סימון

יוסף טייב:       ברשותך, אני אתן לך את הכיסא ותגיד לנו כמה מילים

תמי סלע: אני רוצה לומר על הסמכויות של ועדות משנה באופן כללי וכמובן זה רלוונטי גם כאן

תמי סלע:  אתה מכיר את זה, כי כבר היית, אבל לצורך הפרוטוקול

תמי סלע:  הישיבות של ועדת המשנה לא יכולות להתקיים כשיש ישיבות של מליאת הוועדה; הסמכויות שניתנו לוועדה לפי חיקוק, למשל אישור תקנות, כמובן הליכי חקיקה, לוועדה הקבועה, לא יכולות להיות מועברות לוועדת המשנה; מעבר לזה, בכל מה שנוגע לסדרי דיון, זימון, קבלת מידע – לוועדת המשנה יש סמכויות כמו לוועדה הקבועה

תמי סלע:  כמובן בהתאם למנדט שעליו הוצבע ושנקבע בהחלטה

סימון דוידסון: תודה רבה

סימון דוידסון:  אני רוצה לומר משהו באופן אישי

סימון דוידסון:  אומרים שאין חברויות בכנסת ויש צד אחד, צד שני, ותמיד יש מלחמה, אבל אני רוצה לספר לכם שמהיום הראשון שהגעתי לכנסת, זה היה לפני שנתיים, אני בחברות עם יושב-ראש הוועדה יוסי טייב

סימון דוידסון:  גיליתי שיש לנו הרבה דברים משותפים, למרות השוני הגדול במה שאנחנו מייצגים

סימון דוידסון:  יש לנו הרבה דברים שאנחנו מאמינים בהם

סימון דוידסון:  אני רוצה להגיד לך תודה, ואני אגיד לך למה

סימון דוידסון:  הגעתי לפה לכנסת באמונה גדולה מאוד, בגלל כל מה שעברתי בחיים שלי, גם כספורטאי, גם כמאמן, גם כיושב-ראש איגוד, שהספורט הוא כלי אדיר,  לפעמים יותר ממערכת החינוך, שנוגע בילדים שלנו גם מבחינה בריאותית כמובן, אבל יותר מזה – מבחינת העתיד שלהם בחברה הישראלית כאנשים שלא מגיעים לפשע, לא לאלימות ולא לסמים; זה נוגע בנוער בסיכון; זה נוגע בכל כך הרבה נקודות

סימון דוידסון:       אני מדבר על זה בכל כך הרבה ועדות

סימון דוידסון:  בכנסת הקודמת הייתי יושב-ראש ועדת המשנה ועשינו הרבה מאוד למען הספורט הישראלי

סימון דוידסון:  אני מתחייב להזמין לפה לוועדה הרבה דיונים בנושאים שיעזרו גם למשפחות לקדם את הילדים שלהן ובעיקר לספורטאים

סימון דוידסון:  מבחינתי הספורט הוא כבר הרבה שנים איזה ילד חורג במדינה הזאת, גם מבחינת התקציבים וגם מבחינת החשיבות שלו, ואני שמח שבשנתיים האחרונות יש יותר ויותר שיח בנושא ספורט ומקדמים

סימון דוידסון:  הדוגמה הטובה ביותר זה מה קרה שלשום במדינת ישראל – ביום נוראי של אבל לאומי, מה שהצליח להוציא חיוך מהרבה מאוד אזרחים במדינת ישראל זה הניצחון של הנבחרת הצעירה על ברזיל

סימון דוידסון:  הספורט יכול להיות כלי חברתי והאגו של המדינה, של התושבים, עולה למעלה כשיש הצלחות גדולות מאוד

סימון דוידסון:  אנחנו צריכים לפעול בהרבה מאוד מובנים, כי בהרבה מקומות הספורט חולה

סימון דוידסון:       אני רוצה להגיד לך תודה, וכמובן לכל הנהלת הוועדה

סימון דוידסון:  אתי דנן הייתה איתי בהרבה מאוד דיונים בשנה שעברה, וגם השנה אנחנו נעשה דיונים מעניינים ופוריים

סימון דוידסון:  בסוף נעשה טוב לילדי ואזרחי מדינת ישראל

סימון דוידסון:  תודה רבה לכולם

יוסף טייב: תודה

יוסף טייב: אנחנו מקימים ועדת משנה נוספת על תוכניות הלימודים במזרח ירושלים והפיקוח עליהן

יוסף טייב:       אני מבקש להביא לידיעתכם כי ועדת החינוך, התרבות והספורט, החליטה בישיבתה היום, על הקמת ועדת משנה על תכניות הלימוד במזרח ירושלים והפיקוח עליהן,  בהרכב הבא: חבר הכנסת  עמית הלוי – יושב-ראש ועדת המשנה; חברת הכנסת לימור סון הר מלך; חבר הכנסת אליהו ברוכי; חבר הכנסת משה טור פז וחברת הכנסת יפעת שאשא ביטון

יוסף טייב:      הוועדה רשאית לעסוק בנושא: תכניות הלימודים במזרח ירושלים  והפיקוח עליהן     תוקף פעילות הוועדה – מיום הקמתה ועד תום כנס החורף התשפ"ד - 2024-2023

יוסף טייב:      הוועדה החליטה כי ליו"ר ועדת החינוך התרבות והספורט, יש סמכות להחליט שבנושא מסוים תדון מליאת הוועדה, למרות שהוא בסמכות ועדת המשנה

יוסף טייב:      מי בעד הקמת ועדת המשנה? מי נגד? מי נמנע?     

יוסף טייב: אושר

יוסף טייב: אכן פה אחד

יוסף טייב:  הקמת ועדת המשנה על תוכניות הלימודים במזרח ירושלים והפיקוח עליהן אושרה

יוסף טייב:  בראשה יעמוד חבר הכנסת עמית הלוי

יוסף טייב:       ברשותכם, אני נועל את הדיון